

УРОК: Среща с доброволец

Диляна Илиева, преподавател в 35 СУ „Добри Войников“ ,

гр. София

Часът е проведен в 2 „В“ клас октомври - декември 2017 г.

 *„ Вместо да почиваме на дивана, гледайки телевизия , можем да отделим от свободното си време , за да помагаме на деца в нужда и по този начин да се забавляваме „*

**Цел на урока**

* Учениците да се запознаят с истински, действащ довроволец
* Учениците да чуят от първо лице какви са подбудите на един довроволец и как се развива мрежа от доброволци
* Да разберат и осъзнаят малките ученици как работи доброволчеството.
* Учениците да осъзнаят,че не всяко дете получава нужните грижи, внимание и подкрепа , но има добри хора , които им помагат.



 **Описание**

За да изясним съвсем понятията, свързани с работата ни по програмата "Научи се да даряваш" като благотворителност, филантропия, дарителство и доброволчество , в класа ни гостува Благовеста Пугьова - създател на фондация "Подарете книга" - www.podaretekniga.org

Блага разказа на децата как и защо е започнала да помага на деца без родители да се учат по-добре в училище и как постепенно са се включили още много хора като нея в тази благородна инициатива.

Учениците разбраха как работи мрежата от доброволци и как хората могат да използват свободното си време в помощ на другите, а не само като се забавляват или почиват пред телевизора. И всъщност добрите дела също могат да бъдат забавни. :)

**Идеи за надграждане**

*Освен доброволец в класа , могат да се поканят и деца , на които фондацията помага или да се посети някоя тяхна сбирка, за да се създаде цялостна представа в учениците какво се случва реално.*